9 milliárdból: milyen beruházások valósultak meg Gyõrben 2011-ben?
Gyõrben idén közel 7,5 milliárd forintot szántak fejlesztésekre és stratégiai kiadásokra, de ez az összeg valójában meghaladja a 9 milliárd forintot.
Mint az a keddi közgyûlés elsõ napirendi pontjából kiderül: városfejlesztési, beruházási, stratégiai kiadásokra és központilag kezelt kiadásokra összességében 7,404 milliárd forint kiadási elõirányzatot hagyott jóvá az önkormányzat 2011-ben.
"Fenti feladatok az Önkormányzat 2011. évi költségvetés eredeti kiadási fõösszegének közel 20 százalékát teszik ki.
A 2010. évi (és korábbi évek) pénzmaradvány elszámolása és jóváhagyása kapcsán a jelenleg érvényes kiadási elõirányzat meghaladja a 9 milliárd forintot.
Az 1,6 milliárd forintos elõirányzat növekedés döntõ részét a Vízgazdálkodási Fejlesztési Alapon képzõdött elõzõ és korábbi évek pénzmaradványa tette ki" - olvasható az elõterjesztésben.
A Borkai Zsolt gyõri polgármester nevével fémjelzett dokumentum szerint a "Városfejlesztési, beruházási, stratégiai kiadások érvényes kiadási elõirányzatának 95 százalékára a kötelezettség–vállalás megtörtént".
A gyõri képviselõk elé kerülõ dokumentum szerint "a felvállalt kötelezettségek 72 százalékánál a tényleges munkavégzés és a számlázás is megtörtént, de a 30-60 napos fizetési határidõk, illetve pályázatokkal összefüggésben a támogató általi közvetlen szállítói finanszírozásból adódóan a tényleges pénzügyi teljesítés a fõkönyvi nyilvántartásban ennél alacsonyabb".
Az elõterjesztés szerint az elkészült, illetve befejezés elõtt álló beruházások kapcsán év végéig további 800 millió forint nagyságrendû számla benyújtásával lehet számolni; ezeket az utolsó számlákat a Jedlik híd építéshez kapcsolódó útépítésekrõl, az Agóra Pólus projektrõl, a Gyõr-Szentiváni Fõcsatorna I. ütem kivitelezésérõl állítják majd ki a kivitelezõk.
Így a felvállalt kötelezettségekhez kapcsolódó pénzügyi teljesítés év végére eléri a 87 százalékot.
Olvasóink ide kattintva tekinthetik meg, milyen beruházások valósultak meg idén Gyõrben, s milyen fejlesztések munkálatai zajlanak jelenleg is.
A 17 órakor kezdõdõ novemberi közgyûlésrõl portálunk online tudósít a gyõri Városházáról.
városháza közgyûlés Borkai Zsolt Gyõr online közvetítés önkormányzat